**Informācija par zobārstniecību**

(NACE 2.redakcijas kods 8623)

1. **Nodokļu maksātāju skaits**

Pēc informācijas uz 2013.gada 02.oktobri nozarē darbojas 932 nodokļu maksātāji, t.sk. 91 (9,8 % no visiem nozares nodokļu maksātājiem) ir PVN maksātājs un 120 (12,9 %) ir MUN maksātāji *(skatīt 1.tabulu)*.

1.tabula

**Nozares nodokļu maksātāju skaita statistika**

|  |  |  |
| --- | --- | --- |
| ***NACE 2* kods** | ***NACE 2* nosaukums** | **Nodokļu maksātāju skaits uz 15.08.2013.** |
| juridiskās personas | fiziskās personas – saimnieciskās darbības veicēji | t.sk. individuālie komersanti | KOPĀ |
| **8623** | Zobārstu prakse | 384 | 548 | 34 | 932 |

1. **Valsts kopbudžeta ieņēmumi**

VID administrētajos budžeta ieņēmumos gan 2012.gadā, gan 2013.gada deviņos mēnešos ieņēmumu īpatsvars no zobārstniecības nozares nodokļu maksātājiem ir 0,1 %.

VID administrētie valsts budžeta ieņēmumi 2013.gada deviņos mēnešos no nozares nodokļu maksātājiem ir 5,19 milj. latu *(skatīt 1.attēlu)*, kas ir par 0,81 milj. latu jeb 18,6 % vairāk nekā 2012.gada attiecīgajā periodā un skaidrojams galvenokārt ar VSAOI un IIN ieņēmumu palielināšanos.

2012.gadā VID administrētie valsts budžeta ieņēmumi no nozares nodokļu maksātājiem ir 5,99 milj. latu *(skatīt 1.attēlu)*, kas ir par 0,69 milj. latu jeb 13,1 % vairāk nekā 2011.gadā un tāpat galvenokārt saistīts ar VSAOI un IIN ieņēmumu palielināšanos.

Pēc apjoma lielākais ieņēmumu pieaugums 2013.gada deviņos mēnešos, salīdzinot ar 2012.gada attiecīgo periodu, par 328,74 tūkst. latu jeb 13,0 % ir **VSAOI**. **IIN** ieņēmumi šajā periodā pieauguši par 216,60 tūkst. latu jeb 14,9 %. VSAOI un IIN ieņēmumi 2013.gada deviņos mēnešos ir 87,4 % no kopējiem šīs nozares budžeta ieņēmumiem (2012.gadā – 90,9 %). VSAOI un IIN ieņēmumu kāpumu nodrošināja gan nodarbināto skaita, gan ienākumu palielināšanās.

**PVN** ieņēmumi 2013.gada deviņos mēnešos, salīdzinot ar 2012.gada attiecīgo periodu, pieauguši par 66,54 tūkst. latu jeb 2,2 reizes, kas saistīts ar iemaksu pieaugumu. 2013.gada deviņos mēnešos PVN iemaksas tiek veiktas atbilstoši iepriekšējā gada pēdējā taksācijas perioda (decembra, 4.ceturkšņa vai 2.pusgada) un 2013.gada astoņu mēnešu, 1. un 2.ceturkšņa un 1.pusgada PVN deklarāciju rezultātiem (turpmāk – pārskata periods). Saskaņā ar PVN deklarācijām 2013.gada pārskata periodā, salīdzinot ar iepriekšējā gada attiecīgo periodu, kopējā darījumu vērtība palielinājusies par 2,0 %, kopējā budžetā iemaksājamā summa – par 5,9 %.

**UIN** ieņēmumi 2013.gada deviņos mēnešos, salīdzinot ar iepriekšējā gada attiecīgo periodu, palielinājušies par 154,67 tūkst. latu jeb 75,2 %, kas skaidrojams ar iemaksu pieaugumu. Saskaņā ar informāciju no uzņēmumu ienākuma nodokļa deklarācijām par 2012.gadu, salīdzinot ar deklarācijām par 2011.gadu, aprēķinātā nodokļa summa palielinājusies par 106,52 tūkst. latu jeb 33,2 %.

**MUN** ieņēmumi 2013.gada deviņos mēnešos, salīdzinot ar 2012.gada attiecīgo periodu, pieauguši par 42,54 tūkst. latu jeb 50,5 %, kas skaidrojams ar mikrouzņēmumu apgrozījuma pieaugumu. Mikrouzņēmumu nodokli 2013.gada deviņos mēnešos maksāja par 2012.gada 4.ceturkšņa un 2013.gada 1. un 2.ceturkšņa rezultātiem. Saskaņā ar informāciju no mikrouzņēmumu nodokļa deklarācijām par 2012.gada 4.ceturksni un 2013.gada 1. un 2.ceturksni, salīdzinot ar 2011.gada 4.ceturksni un 2012.gada 1. un 2.ceturksni, mikrouzņēmumu nodokļa maksātāju apgrozījums ir palielinājies par 40,8 %.

1. **Nodokļu pārskatu iesniegšanas disciplīna**

Nozares nodokļu maksātāju nodokļu pārskatu iesniegšanas disciplīna 2012.gadā, salīdzinot ar 2011.gadu, ir pasliktinājusies – palielinājies gan neiesniegto pārskatu, gan kavēti iesniegto pārskatu īpatsvars. 2012.gadā, salīdzinot ar 2011.gadu, samazinājies ir tikai neiesniegto uzņēmumu ienākuma nodokļa deklarāciju īpatsvars un kavēti iesniegto darba devēju un pašnodarbināto ziņojumu īpatsvars *(skatīt 2.tabulu).*

2.tabula

**Nodokļu pārskatu iesniegšanas disciplīna**

|  |  |  |  |
| --- | --- | --- | --- |
| **Taksācijas gads** | **Dokumenta tipa nosaukums** | **Neiesniegto dokumentu īpatsvars** | **Kavēti iesniegto dokumentu īpatsvars** |
| **2011.** | Darba devēja ziņojums | 0,7 % | 4,0 % |
| Pašnodarbinātā ziņojums | 6,5 % | 9,8 % |
| MUN deklarācija | 0,0 % | 22,3 % |
| PVN mēneša deklarācija | 0,6 % | 16,3 % |
| UIN deklarācija | 2,9 % | 8,1 % |
| **2012.** | Darba devēja ziņojums | 0,9 % | 3,9 % |
| Pašnodarbinātā ziņojums | 11,7 % | 12,8 % |
| MUN deklarācija | 0,6 % | 22,8 % |
| PVN mēneša deklarācija | 3,8 % | 17,0 % |
| UIN deklarācija | 2,1 % | 9,2 % |

**4. Faktori, kas negatīvi ietekmē valsts budžeta ieņēmumus**

**Fiktīvo uzņēmumu skaits nozarē**

Pēc informācijas uz 2013.gada 2.oktobri nozarē darbojas 4 nodokļu maksātāji, kam ir piešķirta fiktīva uzņēmuma pazīme, kas ir 0,05% no visiem uzņēmumiem ar fiktīva uzņēmuma pazīmi un 0,4% no visiem nozares uzņēmumiem.

**Darījumi ar fiktīvajiem uzņēmumiem**

2011.gadā PVN deklarācijas priekšnodoklī darījumu partnerus ar fiktīva uzņēmuma pazīmi ir iekļāvuši 3 nozares nodokļu maksātāji par kopējo summu 0,18 milj. latu. Tā rezultātā nepamatoti tika palielināts priekšnodoklis un no budžeta atmaksājamā PVN apmērs.

2012. un 2013.gadā nebija neviena zobārstniecības nozarē reģistrēta PVN maksātāja, kas veica darījumus ar fiktīvajiem uzņēmumiem.

**Nedeklarētā darījumu vērtība**

2013.gada 9 mēnešos 2 nodokļu maksātājiem, kas darbojas nozarē, ir konstatēta nedeklarētā darījumu vērtība (negatīvās starpības) 0,10 milj. latu apmērā, jo citi nodokļu maksātāji savos pielikumos par priekšnodokļa summām bija iekļāvuši iegādes no nozares nodokļu maksātājiem par 0,10 milj. latu vairāk, nekā nozares nodokļu maksātāji ir deklarējuši kā realizāciju (kopējo darījumu vērtību) *(skatīt 3.tabulu).*

3.tabula

**Nedeklarētā darījumu vērtība (PVN deklarāciju negatīvā starpība)**

|  |  |  |  |
| --- | --- | --- | --- |
| Nozare | 2011.gads | 2012.gads | 2013.gada 9 mēn. |
| Nedeklarētā darījumu vērtība, milj. Ls | NM skaits | Nedeklarētā darījumu vērtība, milj. Ls | NM skaits | Nedeklarētā darījumu vērtība, milj. Ls | NM skaits |
| Zobārstu prakse | 0,004 | 1 | 0,03 | 2 | 0,10 | 2 |

**Nav deklarētās kopējās darījumu vērtības, bet PVN deklarācijās aprēķinātais rezultāts ir no budžeta atmaksājamā summa**

2013.gada 9 mēnešos, salīdzinot ar 2012.gadu, nodokļu maksātāju skaits nozarē, kas nav deklarējuši kopējo darījumu vērtību, bet kam ir priekšnodoklis bija nemainīgs. Savukārt, 2013.gada 9 mēnešos salīdzinot ar 2012.gadu ir samazinājusies PVN deklarācijās iekļautā priekšnodokļa summa (*skatīt 4.tabulu*).

4.tabula

**Nav deklarētās kopējās darījumu vērtības, bet PVN deklarācijās aprēķinātais rezultāts ir no budžeta atmaksājamā summa**

|  |  |  |  |
| --- | --- | --- | --- |
| Nozare | 2011.gads | 2012.gads | 2013.gada 9 mēn. |
| NM skaits | Priekšnodokļa summa, tūkst. latu | NM skaits | Priekšnodokļa summa, tūkst. latu | NM skaits | Priekšnodokļa summa, tūkst. latu |
| Zobārstu prakse | 0 | 0 | 2 | 2,83 | 2 | 0,66 |

**5. Nodarbināto skaits un darba samaksa**

**Pēc informācijas iesniegtajos darba devēju ziņojumos par valsts sociālās apdrošināšanas obligātajām iemaksām**, 2013.gada 1.pusgadā nozarē bija nodarbināti vidēji 0,4 % no visiem darba ņēmējiem, kas ir tikpat, cik vidēji 2012.gadā. Nozarē 2013.gada 1.pusgadā bija nodarbināti vidēji 2 925 darba ņēmēji, kas ir par 1,3 % vairāk nekā 2012.gada attiecīgajā periodā un par 0,6 % vairāk nekā 2012.gadā.

2013.gada 1.pusgadā vidēji 37,7 % no nozarē nodarbinātajiem saņēma valstī noteikto minimālo darba samaksu vai mazāku par to, kas ir vairāk nekā vidēji valstī (30,0%). 2012.gadā valstī noteikto minimālo darba samaksu vai mazāku par to saņēma vidēji 43,1 % no nozarē nodarbinātajiem, kas arī ir vairāk nekā vidēji valstī (31,6%).

Zobārstniecības nozarē 2013.gada 1.pusgadā nodarbināto vidējie darba ienākumi bija 332 lati, kas ir par 7,8 % vairāk nekā 2012.gadā (308 lati), bet par 22,6 % mazāk nekā 2013.gada 1.pusgadā vidēji valstī (429 lati).

2013.gada 1.pusgadā vidēji 60,8 % no visiem nozares darba devējiem iesniegtajos ziņojumos par valsts sociālās apdrošināšanas obligātajām iemaksām uzrādījuši līdz pieciem darba ņēmējiem (valstī kopumā vidēji 73,7 % darba devēju norāda darba ņēmēju skaitu līdz pieciem darbiniekiem). 2012.gadā tādi bija vidēji 61,8 %.

**Pēc iesniegto mikrouzņēmumu nodokļa deklarāciju datiem**, 2013.gada 1.pusgadā nozarē bija nodarbināti vidēji 0,5 % no visiem mikrouzņēmumos nodarbinātajiem. 2013.gada 1.pusgadā nozarē bija nodarbināti vidēji 272 darbinieki, kas ir par 48,8 % vairāk nekā 2012.gada attiecīgajā periodā un par 40,3 % vairāk nekā vidēji 2012.gadā.

2013.gada 1.pusgadā vidēji 35,5 % no nozares mikrouzņēmumos nodarbinātajiem saņēma valstī noteikto minimālo darba samaksu vai mazāku par to, kas ir par 4,8 % mazāk nekā 2012.gada attiecīgajā periodā un par 2,4 % mazāk nekā vidēji 2012.gadā.

Zobārstniecības nozarē 2013.gada 1.pusgadā mikrouzņēmumos nodarbināto vidējie darba ienākumi bija 348 lati, kas ir par 2,4 % vairāk kā 2012.gada attiecīgajā periodā, bet par 0,6 % mazāk nekā 2012.gadā (350 lati).

**6. Saimnieciskās darbības rezultāti** *(dati uz 2013.gada 2.oktobri)*

Neto apgrozījums rāda uzņēmuma pamatdarbības ieņēmumus no preču vai pakalpojumu realizācijas, no kuriem atskaitīti nodokļi, kurus aprēķina no apgrozījuma, kā arī atlaides. Šajā postenī norāda arī norēķinu summas par nosūtītām precēm, par kurām samaksa vēl nav saņemta, bet norēķinu dokumenti ir iesniegti pircējiem vai arī kredītiestādei.

Neto apgrozījumu zobārstniecības praksei pa gadiem var redzēt *5.tabulā.*

5.tabula

|  |  |  |
| --- | --- | --- |
| Gads | Neto apgrozījums milj. latu | Pieaugums/samazinājums pret iepriekšējo gadu |
| 2012 | 32,62 | 17,5% |
| 2011 | 27,77 | 0,7% |
| 2010 | 27,57 | -11,0% |
| 2009 | 30,97 | - |

Peļņas un zaudējuma aprēķins uzrāda, ka zaudējumu summa no 2010.gada samazinās, savukārt peļņai nav noteikta tendence pakāpeniski palielināties vai samazināties pārskata gados, kopējos nozares peļņas un zaudējumu rādītājus skatīt *6.tabulā*. Jāatzīmē, ka 2012.gadu ar peļņu noslēdza 67,9 % no uzņēmumu gada pārskatu iesniedzējiem.

6.tabula

|  |  |  |  |  |
| --- | --- | --- | --- | --- |
|   | 2009.gads | 2010.gads | 2011.gada | 2012.gads |
| Peļņa | 3,78 | 2,56 | 2,26 | 3,30 |
| Zaudējumi | 0,64 | 1,03 | 0,63 | 0,52 |

2012.gadu ar zaudējumiem noslēdza 127 nodokļu maksātāji jeb 30,4 % no uzņēmumu gada pārskatu iesniedzējiem, no tiem 11 nodokļu maksātāji deklarēja nepārtrauktus zaudējumus, sākot ar 2008. taksācijas gadu *(skatīt 7.tabulu).*

7.tabula

**Nodokļu maksātāju, kas 2012.gadu noslēdza ar zaudējumiem, nepārtraukto zaudējumu perioda ilgums**

|  |  |
| --- | --- |
| **Nepārtraukto zaudējumu periods** | **Nodokļu maksātāju skaits** |
| **Uzņēmumi, kuri 2012.gadu noslēdza ar zaudējumiem, kopā, t.sk.** | 127 |
| **- uzņēmumi, kuri deklarēja nepārtrauktus zaudējumus 2008.–2012.gadā** | 11 |
| **- uzņēmumi, kuri deklarēja nepārtrauktus zaudējumus 2009.–2012.gadā** | 13 |
| **- uzņēmumi, kuri deklarēja nepārtrauktus zaudējumus 2010.–2012.gadā** | 20 |
| **- uzņēmumi, kuri deklarēja zaudējumus 2011.–2012.gadā** | 28 |
| **- uzņēmumi, kuri deklarēja zaudējumus tikai 2012.gadā** | 55 |

Saimnieciskās darbības veicējiem, kuri ir IIN maksātāji, ir pienākums iesniegt gada ienākumu deklarāciju ar aizpildītu D3, D31 vai D5 pielikumu.

Saimnieciskās darbības veicēju, kuri nodarbojas ar zobārstu praksi, ienākumu kopsummai no 2010.gada ir tendence palielināties, savukārt zaudējumu summai katru gadu samazināties *(skatīt 8.tabulu).*

8.tabula

|  |  |  |
| --- | --- | --- |
|  | Ienākumi no saimnieciskās darbības pēc D3 pielikuma | Zaudējumu summa pēc D3 pielikuma |
| 2009 | 850,65 | 53,38 |
| 2010 | 643,12 | 51,18 |
| 2011 | 709,59 | 44,20 |
| 2012 | 870,64 | 17,34 |

D31 pielikumu 2009. un 2010.gadā iesniedza 7 nodokļu maksātāji, attiecīgi par summām 757,19 tūkst. latu un 730,752 tūkst. latu, bet 2011. un 2012.gadā tika iesniegtas 6 deklarācijas par summām 622,97 tūkst. latu un 633,10 tūkst latu.

Savukārt D5 pielikums pēdējo reizi tika iesniegts 2009.gadā un to iesniedza 3 nodokļu maksātāji.

Nozares kopējās likviditātes koeficients (Likviditātes koeficients = Apgrozāmie līdzekļi/Īstermiņa kreditori) 2011.gadā bija 1,50, bet 2012.gadā tas nedaudz palielinājās līdz 1.64, kas kopumā iekļaujas likviditātes koeficienta vēlamajās robežās (“1–2”, atsevišķos gadījumos līdz “3”) *(skatīt 9.tabulu).* Koeficienta lielums liecina, ka nozares uzņēmumiem kopumā nevajadzētu rasties problēmas nokārtot savas saistības īstermiņā.

9.tabula

|  |  |  |  |  |
| --- | --- | --- | --- | --- |
|   | 2009.gads | 2010.gads | 2011.gada | 2012.gads |
| Kopējais likviditātes rādītājs | 1,22 | 1,01 | 1,50 | 1,64 |

**7. Maksājumu parādi**

Nozarē nodarbināto nodokļu maksātāju parāds uz 2013.gada 1.septembri ir 0,31 milj. latu, kas ir 0,03 % no visu nodokļu maksātāju kopējās parādu summas.

 Nozares nodokļu maksātājiem uz 2013.gada 1.janvāri, salīdzinot ar 2012.gada 1.janvāri, kopējā nodokļu parādu summa ir palielinājusies par 0,05 milj. latu jeb 20 %. Savukārt, salīdzinot kopējo parādu uz 2013.gada 1.janvāri ar parādu uz 2013.gada 1.septembri, summa ir palielinājusies par 0,01 milj. latu jeb 3,3 % *(skatīt 10.tabulu).*

10.tabula

**Nodokļu parāda struktūra, milj. latu**

|  |  |  |  |  |  |
| --- | --- | --- | --- | --- | --- |
|  | **Parāds uz 01.01.2012.** | **Parāds uz 01.01.2013.** | **Izmaiņas 2012.gadā** | **Parāds uz 01.09.2013.** | **Izmaiņas 2013.gada 8 mēnešos** |
| milj. latu | % | milj. latu | % |
| **Parāda summa kopā, t.sk.:** | 0,25 | 0,30 | 0,05 | 20 | 0,31 | 0,01 | 3,3 |
| **-aktuālie parādi** | 0,24 | 0,27 | 0,03 | 12,5 | 0,26 | -0,01 | -3,7 |
| **-termiņa pagarinājumi** | 0,005 | 0,03 | 0,025 | 500 | 0,05 | 0,02 | 66,7 |
| **-apturētie parādi** | 0,002 | 0,002 | 0,00 | 0,0 | 0,0003 | -0,002 | -85,0 |

31,2% no visiem nozares nodokļu maksātājiem kopējais parāds uz 2013.gada 1.septembri ir robežās no 10 līdz 100 latiem.

87,7% no nodokļu parādniekiem nodokļu parāds nepārsniedz 1 tūkst. latu.

**8. Nodokļu samaksas termiņa pagarinājumi**

2013.gada deviņos mēnešos 10 zobārstu prakses nodokļu maksātājiem piešķirti 15 termiņa pagarinājumi par kopējo summu 0,03  milj. latu, savukārt 2012.gadā 9 nodokļu maksātājiem piešķirti 16 termiņa pagarinājumi par kopējo summu 0,03 milj. latu *(skatīt 11.tabulu).*

11.tabula

**Piešķirto termiņa pagarinājumu summas, skaita un nodokļu maksātāju dinamika no 2011. līdz 2013.gadam**

|  |  |  |  |
| --- | --- | --- | --- |
| **Gads** | **NM skaits** | **Piešķirtā TP summa, milj. latu** | **TP skaits** |
| 2011.gads | 4 | 0,01 | 10 |
| 2012.gads | 9 | 0,03 | 16 |
| 2013.gada 9 mēnešos | 10 | 0,03 | 15 |

2013.gada deviņos mēnešos 60,1% no zobārstu prakses nodokļu maksātājiem piešķirtajiem termiņa pagarinājumiem ir piešķirti UIN, savukārt 2012.gadā nebija piešķirti termiņa pagarinājumi UIN.

Otra lielākā piešķirto termiņa pagarinājumu summa ir VSAOI, un 2013.gada deviņos mēnešos nodokļu maksātājiem piešķirti VSAOI termiņa pagarinājumi par 0,01 milj. latu jeb 30,0% no kopējās nozarē piešķirtās termiņa pagarinājumu summas. Tāpat 2012.gadā VSAOI termiņa pagarinājumi tika piešķirti 0,01 milj. latu apmērā jeb 31,2 % no kopējās nozarē piešķirto termiņa pagarinājumu summas. 2013.gada deviņos mēnešos VSAOI termiņa pagarinājumus saņēmušo nodokļu maksātāju skaits ir samazinājies, salīdzinot ar iepriekšējo gadu.